

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |
|  |  |  |

**11.**

**Par metu konkursa “Ikšķiles brīvdabas estrādes jumta izbūve un teritorijas labiekārtošana” aptaujas rezultātiem un atzinības raksta “Iedzīvotāju simpātiju balva” piešķiršanu**

Saskaņā arOgres novada pašvaldības (turpmāk – Pašvaldība) domes 2024. gada 29. augusta lēmumu (protokols Nr. 13; 17.) “Par Ogres novada pašvaldības metu konkursa “Ikšķiles brīvdabas estrādes jumta izbūve un teritorijas labiekārtošana” uzvarētāju un ieceres nodošanu sabiedrības viedokļa noskaidrošanai” tika organizētaskonsultācijas ar Ogres novada iedzīvotājiem par ieceri “Ikšķiles brīvdabas estrādes jumta izbūve un teritorijas labiekārtošana” un metu konkursa “Ikšķiles brīvdabas estrādes jumta izbūve un teritorijas labiekārtošana” rezultātā izstrādātajiem metiem ar devīzēm “BRIM24“, “AIS11“, “ESI24”, “IKE24” un “LĪGOO”. Sabiedrības viedokļa noskaidrošanai tika organizēta Ogres novada iedzīvotāju rakstveida aptauja laika posmā no 2024. gada 4. septembra līdz 2024. gada 3. novembrim.

Sabiedrības viedokļa noskaidrošanai 2024. gada 27. septembrī Ikšķiles Tautas namā papildus tika organizēta sanāksme ar Ogres novada iedzīvotājiem, kur metu konkursa 1. vietu ieguvēji – SIA ”Balts un melns” un SIA”BŪVDIZAINS” un Pašvaldības pārstāvji pārrunāja ar iedzīvotājiem metu risinājumus, atbildēja uz iedzīvotāju jautājumiem, uzklausīja ierosinājumus. Sanāksmē piedalījās ne tikai iedzīvotāji, bet arī brīvdabas skatuves lietotāji – pašdarbnieki, skaņu operatori, producenti. Tika uzsvērts, ka viena no svarīgākajām komponentēm ir akustika un projektēšanas laikā nepieciešams piesaistīt akustikas speciālistu. Klātesošie diskutēja par jumta uzturēšanu, akustikas nodrošināšanu, lietus ūdens novadi, to, ka jumta izbūvei iespējams izdevīgāk ir vairāk izmantot kokmateriālus.

Ņemot vērā Pašvaldības Centrālās attīstības un plānošanas nodaļas vadītājas A. Romanovskas ziņojumu un pamatojoties uz Ogres novada pašvaldības domes 2024. gada 29.augusta lēmumu (protokols Nr. 13; 17.) “Par Ogres novada pašvaldības metu konkursa “Ikšķiles brīvdabas estrādes jumta izbūve un teritorijas labiekārtošana” uzvarētāju un ieceres nodošanu sabiedrības viedokļa noskaidrošanai”,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Pieņemt** zināšanai sabiedrības viedokļa par metu konkursa “Ikšķiles brīvdabas estrādes jumta izbūve un teritorijas labiekārtošana” noskaidrošanas aptaujas rezultātus.
2. **Piešķirt** Atzinības rakstu “Iedzīvotāju simpātiju balva” SIA”BŪVDIZAINS”.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)